Rikunarita-ORG/Wikinium huggingface dataset:
# Baton Rouge

Dit Woort hett noch annere Bedüden: kiek dorför ünner Baton Rouge (Mehrdüdig Begreep).

**Baton Rouge** [ˌbætn̩ˈɹuːʒ] (franzöösch: **Bâton-Rouge** [bɑtɔ̃ʀuːʒ], wörtlich: *Root Stock*) is de Hööftstadt van den US-Bundsstaat Louisiana. De Stadt is ok Verwaltenssitt van den East Baton Rouge Parish. Baton Rouge hett 227.715 Inwahner (Stand 2016). Dat is de an’n wietesten landinwärts liggend Stadt an’n Mississippi, de mit Ozeanscheep reckt wurrn kann.

## Geschichte

De eersten Europäer, de 1699 in dat Rebeet keemen, up dat sück hüüd de Stadt Baton Rouge befinnd, weern Franzosen. Dat hannel sück um en ut 200 Franko-Kanadiern bestahn Forschungsexpeditchoon ünner de Führung van Pierre Le Moyne d’Iberville.

 **Baton Rouge**. Mehr Biller, Videos oder Audiodateien to’t Thema gifft dat bi Wikimedia Commons.

* Offizielle Website van de Stadt
# Historie von de Welt

As Vörgeschicht oder Fröhgeschicht warrt de Tietafsnitt vun de minschliche Geschicht betekent, vun de kene schriftlichen Dokumenten vörhannen sünd. Wi sünd also blots up de Funnen unner use Fööt, up de „Boddenoorkunnen“ anwiest.

De vör- un fröhgeschichtlichen Tietafsnitten sünd na de Warkstoffen benöömt wurrn, ut de de wichtigsten Warktüge un Reedschoppen in de Tiet maakt wurrn:

* Steentiet (1200 bit 1800 v. Chr.)
* Bronzetiet (1800 bit 700 v. Chr.)
* vörchristliche, fröhe oder vörröömsche Iesentiet (700 bit Chr. Geboort)
* nachristliche Iesentiet oder röömsche Kaisertiet (Chr. Geboort bit 400 n. Chr.)
* Völkerwannerungstiet (400 bit 700 n. Chr.)

Ne’erdings warrt ok dat Middelöller mit de Methoden vun de Vörgeschichtswetenschop unnersocht. Wat dar bi rutkummt is to’n Vördeel för dat fröhe un hoge Middelöller, wiel för disse Tiet tominnst in Noordwestdüütschland man wenig schriftlich överlevert wurrn is.

Bi dat Indelen vun de Tietöller mutt’n ümmer bedenken, dat de Övergänge nich nau fasttoleggen sünd, man sik över Jahrhunnerten hentrecken köönt. De Füürsteen weer seker ok noch in de Bronzetiet un de fröhe Iesentiet een vun de wichtigsten Rohstoffen för de Warktüüchmakers, denn Bronze un Iesen mussen importeert weern, un dat weer nich ümmer so eenfach.